70 और 80 के दशक में बॉलीवुड के शहंशाह अमिताभ बच्चन ने कई सुपरहिट फिल्में दी हैं। इन फिल्मों की शुरुआत अक्सर उनके बचपन के दिनों से ही की जाती थी। इस वजह से इन फिल्मों में चाइल्ड आर्टिस्ट का योगदान भी काफी अहम हो जाता था। कई बार तो बचपन के दिनों के सीन्स को इतने बेहतरीन तरीके से शूट किए जाते थे कि दर्शक तुरंत ही अपने आप को उससे जोड़ लेते थे। अमिताभ बच्चन के बचपन का रोल करने वाले यह बच्चा तो आपको याद ही होगा। अमर अकबर एंथोनी और कुली जैसी फिल्मों में चाइल्ड आर्टिस्ट के रूप में काम करने वाले इस बच्चे का नाम रवि वलेचा हैं। क्या आप जानते हैं कि ये आजकल कहां और क्या कर रहे हैं। 1976 में फकीरा से डेब्यू करने वाले रवि को 1977 में आई फिल्म अमर अकबर एंथोनी से पहचान मिली। रवि ने अमर अकबर एंथनी के अलावा देश प्रेमी, शक्ति, कुली जैसी फिल्मों में भी काम किया है।रवि ने अब तक अलग-अलग भाषाओं की लगभग 300 से ज्यादा फिल्में की है।